সামি আলদীব
সামি আওয়াদ আলদীব আবু-সাহলিয়েহ (আরবী: سامي الذيب; জন্ম: ৫ সেপ্টেম্বর, ১৯৪৯; জাবাবদে, পশ্চিম তীর), একজন ফিলিস্তিনি বংশোদ্ভূত সুইস আইনজীবী এবং শিক্ষাবিদ। তিনি ১৯৪৯ সালের ৫ই সেপ্টেম্বর পশ্চিম তীরের জেনিনের কাছে জাবাবদেহ গ্রামে জন্মগ্রহণ করেন। আলদীব ১৯৮০ থেকে ২০০৯ সাল পর্যন্ত সুইস ইনস্টিটিউট অফ কম্পারেটিভ ল-এর আরব ও ইসলামিক আইন বিভাগের প্রধান ছিলেন। বর্তমানে তিনি আরব ও ইসলামিক আইন কেন্দ্রের পরিচালক হিসাবে কাজ করেন এবং সুইজারল্যান্ড, ফ্রান্স ও ইতালির বিভিন্ন বিশ্ববিদ্যালয়ে পড়ান। তিনি আরব ও ইসলামিক আইন বিষয়ে বেশ কিছু বই ও নিবন্ধের লেখক। ২০০৮ সালে তিনি কুরআনের একটি দ্বিভাষিক সংস্করণ (আরবি-ফরাসি) প্রকাশ করেন। এই কুরআনে তিনি আল-আজহারের মতানুসারে সূরাগুলো কালানুক্রমিকভাবে সাজিয়েছেন এবং বিভিন্ন পাঠ, রহিতকরণ (আবরোগেশন) ও ইহুদি ও খ্রিস্টান ধর্মগ্রন্থের রেফারেন্স দিয়েছেন। বর্তমানে তিনি ইতালীয় ও ইংরেজিতে একই ধাঁচের সংস্করণ প্রস্তুত করছেন। এছাড়াও তিনি সুইস কনফেডারেশনের হয়ে সুইস সংবিধানের একটি আরবি অনুবাদ করেছেন।